Battlestar Galactica (2004)

Battlestar Galactica je naučno-fantastična TV serija koju je stvorio Ronald D. Moore. Prvi put je prikazana 18. oktobra 2004. u Velikoj Britaniji i Irskoj na Sky One, te 14. januara 2004. u SADu na Sci-Fi Channel.
Uvod u seriju čini trosatna mini serija koja je prvi put prikazana 8. decembra 2003. na Sci-Fi Channel. Serija je stekla visoku gledanost i veliki broj pozitivnih kritika, te je odlikovana nagradama Peabody, Hugo i Saturn.

 Priča 
Uvod u svaku od epizoda prve sezone:

Cilone je stvorio čovjek.
Pobunili su se.
Evoluirali su.
Izgledaju i osjećaju se kao ljudi.
Neki su programirani da misle da su ljudi.
Mnogo je kopija.
I imaju plan.

Uvod je promjenjen početkom druge sezone:

Cilone je stvorio čovjek.
Pobunili su se.
Evoluirali su.
Mnogo je kopija.
I imaju plan.

Battlestar (Borbena zvijezda) Galactica  prati putovanje ljudi Dvanaest kolonija čovjeka, preživjelih nakon nuklearnog holokausta njihovih svjetova od strane Cilona. Preživjele, koji se nalaze u raštrkanoj floti brodova, vodi predsjednica Laura Roslin, i komandant (kasnije admiral) William Adama sa Galaktikom na čelu. Progonjeni Cilonima koji su odlučni da unište i posljednje ostatke ljudske rase, preživjeli putuju kroz galaksiju u potrazi za legendarnom i davno izgubljenom trinaestom kolonijom - Zemljom...

 Uloge 

 Vodeće uloge i likovi 

 Edward James Olmos - William Adama
 Mary McDonnell - Laura Roslin
 Katee Sackhoff - Kara "Starbuck" Thrace
 Jamie Bamber - Lee "Apollo" Adama
 James Callis - Gaius Baltar
 Tricia Helfer - Šestica  / kaprička Šestica / Gina
 Grace Park - Sharon "Athena" Agathon / Sharon "Boomer" Valerii / Osmica

 Sporedne uloge i likovi 

 Michael Hogan - Saul Tigh]
 Tahmoh Penikett - Karl C. "Helo" Agathon
 Aaron Douglas - Galen Tyrol
 Alessandro Juliani -  Felix Gaeta
 Nicki Clyne - Cally Tyrol
 Kandyse McClure - Anastasia "Dee" Dualla
 Paul Campbell - Billy Keikeya
 Lucy Lawless - D'Anna Biers / Trojka

 Sezone 

 Mini serije 

 Part 1 - Zvanično pretvaranje borbene zvijezde Galactica u vojni muzej prekinuto je iznenadnim napadom Cilona na Dvanaest kolonija Kobola (Epizoda 001). 
 Part 2 - Dok Kolonije i dalje gube od strane Cilona, Galactica zajedno sa ostatkom kolonijalne flote pokušava da se pregrupiše kako bi započela kontranapad (Epizoda 002).

 Sezona 1 
 33 - Nakon egzodusa čovječanstva sa Kolonija, Ciloni flotu napadaju svake 33 minute, dok preživjeli pokušavaju da se pomire sa svojim gubicima, te da se izbore sa nedostatkom sna (Epizoda 101, broj preživjelih: 49,998). 
 Water - Eksplozija na Galactici primorava posadu na hitnu potragu za vodom (Epizoda 102, broj preživjelih: 47,958). 
 Bastille Day - Dok pobune vezane za nestašicu vode potresaju flotu, Apollo pokušava uvjeriti zatvorenike sa Astral Queena da pomognu u prikupljanju vode. Međutim, pojavljivanje poznatog teroriste komplikuje Apollov plan (Epizoda 103, broj preživjelih: 47,958). 
 Act of Contrition - Nesreća u hangaru primorava Starbuck da započne sa obukom novih pilota, što joj vraća stare uspomene na Zak Adamu (Epizoda 104, broj preživjelih: 47,958). 
 You Can't Go Home Again - Starbuck pokušava da pobjegne sa puste planete, a Adama i Apollo stavljaju sve na kocku u pokušaju da je pronađu, što dovodi do konflikta sa Tigh i Rosalin (Epizoda 105, broj preživjelih: 47,958). 
 Litmus - Cilonski samoubilački bombarder primorava Adamu na formiranje nezavisnog tribunala koji će istražiti potencijalnu cilonsku prijetnju floti. U međuvremenu, na Kaprici, Helo nastavlja tražiti Boomer (Epizoda 106, broj preživjelih: 47,958). 
 Six Degrees of Separation - Baltar je pod istragom jer se Broj šest pojavila u stvarnom svijetu i optužila ga za pomoć Cilonima u genocidu nad čovječanstvom i uništenju Kolonija (Epizoda 107, broj preživjelih: 47,958). 
 Flesh and Bone - Roslin ima čudne vizije o zarobljenom Cilonu kojeg ispituje Starbuck (Epizoda 108, broj preživjelih: 47,954). 
Tigh Me Up, Tigh Me Down - Dok Roslin ispituje mogućnost da je Adama Cilon, Tighu dolazi posjetilac (Epizoda 109, broj preživjelih: 47,905). 
 The Hand of God - Flota bježi sa slabim rezervama goriva, a Galactica planira ambicioznu operaciju preuzimanja tilijumskog asteroida kontrolisanog od strane Cilona (Epizoda 110, broj preživjelih: 47,905). 
 Colonial Day - Roslin ponovo konstituiše Kvorum dvanaest kako bi proslavila godišnjicu Odredbi kolonizacije. Međutim, izbor Toma Zareka u Kvorum stvara političku krizu za Roslin (Epizoda 111, broj preživjelih: 47,898). 
 Kobol's Last Gleaming, Part 1 - Otkriće izgubljene kolijevke čovječanstva uzrokuje raskol između Roslin i Adame (Epizoda 112, broj preživjelih: 47,897). 
 Kobol's Last Gleaming, Part 2 - Dok se Starbuck vraća na Kapriku u misiji za Roslin, politička kriza u odnosima između Roslin i Adame primorava Apolla da donese tešku odluku (Epizoda 113, broj preživjelih: 47,887).

 Sezona 2 

 Scattered - Dok je Adama u bolnici, Tigh je primoran da preuzme komandu na Galacticom. Međutim ubrzo dolazi do krize kada flota i Galactica naprave skok na dvije različite lokacije (Epizoda 201, broj preživjelih: 47,875). 
 Valley of Darkness - Grupa cilonskih vojnika upada na brod sijući smrt, a napuštena gerila na Kobolu bori se za život (Epizoda 202, broj preživjelih: 47,874). 
 Fragged - Tigh, pod velikim pritiskom komande, pokušava da se suoči sa narastajućom političkom tenzijom u floti (Epizoda 203, broj preživjelih: 47,862). 
 Resistance - Nametanje vojnog zakona uzrokuje bure protesta u floti. U međuvremenu Starbuck i Helo na Kaprici otkrivaju još preživjelih (Epizoda 204, broj preživjelih: 47,861). 
 The Farm - Adama i Roslin se bore za srca i dušu flote, dok je Starbuck zatočena u navodnoj bolnici pokreta otpora (Epizoda 205, broj preživjelih: 47,857). 
 Home, Part 1 - Po povratku Starbuck, Roslin pokušava da pronađe Grobnicu Atene, dok se Adama bori da nađe zamjenu za članove posade koje je izgubio tokom pobune (Epizoda 206, broj preživjelih: 47,858). 
 Home, Part 1 - Roslin i njeni sljedbenici nastavljaju potragu za Grobnicom Atene na Kobolu, a Adama putuje na Kobol kako bi ujedino flotu (Epizoda 207, broj preživjelih: 47,855). 
 Final Cut - Ambicioznoj novinarci je dat puni pristup brodu i posadi (Epizoda 208, broj preživjelih: 47,853). 
 Fligh of the Phoenix - Posada Galactice se bori da zaustavi cilonski virus koji se širi sistemima broda, dok Tyrol pokreće projekat pravljenja novog napadačkog aviona (Epizoda 209, broj preživjelih: 47,853). 
 Pegasus - Flota je oduševljena dolaskom Battlestar Pegasusa. Međutim, Adama uskoro počinje da brine zbog admirala Caina, svog nadređenog i komandujućeg časnika Pegasusa (Epizoda 210, broj preživjelih: 49,605). 
 Resurrection Ship, Part 1 - Konflikt između Galactice i Pegasusa je privremeno zaustavljen otkrićem cilonskog broda od velike važnosti (Epizoda 211, broj preživjelih: 49,604). 
 Resurrection Ship, Part 2 - Počinje bitka za zaustavljanje Broda uskrsnuća, dok i Adama i Cain prave planove za preuzimanje kompletne komande nad vojskom (Epizoda 212, broj preživjelih: 49,604). Epiphanies - Roslin se na samrtnoj postelji prisjeća posljednjeg dana na Kaprici i dolazi do iznenađujućeg otkrića. U međuvremenu grupa simpatizera želi da se pomiri sa Cilonima (Epizoda 213, broj preživjelih: 49,598). 
 Black Market - Zbog smrti višeg kolonijalnog časnika Apollo vodi istragi o sve većem crnom tržištu flote (Epizoda 214, broj preživjelih: 49,597). 
 Scar - Starbuck ima psihološke probleme podstaknute proganjanjem pilota Galactice od strane cilonskog napadača, poznatog kao "Ožiljak" (Epizoda 215, broj preživjelih: 49,593). 
 Sacrifice - Teroristi na brodu Cloud 9 uzimaju taoce i traže da im se predaju Ciloni koji su na Galactici (Epizoda 216, broj preživjelih: 49,590). 
 The Captain's Hand - Apollo i Starbuck se pokušavaju izboriti sa novim komandirom Pegasusa, a Roslin, po otkrivanju slijepog putnika na Galactici, donosi odluku o vrućem političkom pitanju (Epizoda 217, broj preživjelih: 49,584). 
 Downloaded - Dok se Sharon porađa, Roslin i Adama pokušavaju donijeti odluku o tome šta učiniti sa cilonsko-ljudskim hibridom. U međuvremenu, kaprička Šestica i galactička Sharon se downloadiraju i ponovo rađaju na Kaprici (Epizoda 218, broj preživjelih: 49,579). 
 Lay Down Your Burdens, Part 1 - Predsjednički izbori su za sedam dana, a novo otkriće bi moglo u potpunosti promijeniti očekivane izborne rezultate. U međuvremenu Starbuck vodi tim nazad na Kapriku kako bi spasila borce pokreta otpora (Epizoda 219, broj preživjelih: 49,579). 
 Lay Down Your Burdens, Part 2 - Dok traju izbori, Starbuck se vraća sa misije zajedno sa Cilonem koji donosi neočekivanu poruku Adami i Roslin (Epizoda 220, broj preživjelih: 49,550).

 Webizode 

 Niz od 10 webizoda pod nazivom Resistance (Otpor), koje su se mogle dowloadirati na zvaničnoj stranici Battlestar Galactica u prekidu emitovanja između druge i treće sezone (od 5. septembra do 5. oktobra 2006), prati pokušaje poručnika Tigha, glavnog inžinjera Tyrola i drugih da stvore efektivan pokret otpora protiv cilonskih snaga koje su okupirale Novu Kapriku.

 Sezona 3 

 Occupation - Četiri mjeseca nakon okupacije Nove Kaprike, pokret otpora nastavlja napade i na Cilone i na kolaboratore. U međuvremenu se Adama i Apollo prepiru oko plana za spašavanje kolonijalista (Epizoda 301, broj preživjelih: nepoznat). Precipice - Vođe pokreta otpora raspravljaju o moralnosti samoubilačkih napada, dok Ciloni proglašavaju oštrije mjere prema civilnom stanovništvu u pokušaju da obuzdaju rastući broj pobunjenika (Epizoda 302, broj preživjelih: nepoznat). Exodus, Part 1 - Borci pokreta otpora na Novoj Kaprici i članovi flote završavaju pripreme za evakuaciju sa planete. Broj tri ima čudan san koji je vodi do proročice (Epizoda 303, broj preživjelih: nepoznat). Exodus, Part 2 - Sa povratkom Galactice, pobunjenici na Novoj Kaprici započinju sveobuhvatan ustanak u pokušaju da evakuišu kolonijaliste (Epizoda 304, broj preživjelih: nepoznat). Collaborators - Krug, tajno osnovani sud na Galactici, odlučuje o sudbinu kolonijalista koji su sarađivali sa Cilonima tokom okupacije Nove Kaprike (Epizoda 305, broj preživjelih: 41,435). Torn - Starbuck i Tigh siju nezadovoljstvo oko posade Galactice, a Baltar pokušava da pomogne Cilonima oko virusa koji se širi njihovom vrstom (Epizoda 306, broj preživjelih: 41,422). A Measure of Salvation - Zbog otkrića umirućeg cilonskog baznog zvjezdanog broda, Adama i Roslin raspravljaju o moralnosti slanja biološkog oružja protiv Cilona sa svrhom njihovog potpunog uništenja (Epizoda 307, broj preživjelih: 41,420). Hero - Adama se suočava sa jednim od najmračnijih trenutaka svoje karijere kada "Buldog" Novacek, pilot za koga se smatralo da je poginuo tokom tajne misije prije mnogo godina, bježi Cilonima i stiže na Galacticu (Epizoda 308, broj preživjelih: 41,421). Unfinished Business - U pokušaju da se oslabe tenzije kod posade, na Galactici se organizuju bokserski mečevi između različiti članova posade, dok kroz ubačene scene događaja iz prošlosti pratimo razlog razlaza Apolla i Starbuck na Novoj Kaprici (Epizoda 309, broj preživjelih: 41,422). The Passage - Zaliha hrane flote se kontamira, i piloti Galactice moraju sprovesti brodove kroz opasnu grozdastu grupu zvijezda. U međuvremenu, Kat mora iznenada da se suoči sa mračnom tajnom iz prošlosti (Epizoda 310, broj preživjelih: 41,420). The Eye of Jupiter - Skupljajući alge na ogoljeloj planeti, koje bi se koristile kao izvor hrane, Tyrol otkriva Hram petorice, izgrađen od strane trinaestog plemena. Međutim, ubrzo dolazi do napete pat pozicije jer stižu Ciloni u potrazi za hramom (Epizoda 311, broj preživjelih: 41,402). Rapture - Pat pozicija ljudi i Cilona nad misterioznim Okom Jupitera se počinje raspetljavati. Na planeti algi, S'Anna, Baltar, Brat Cavil i tim centauriona se spemaju napasti Hram petorice, gdje je navodno skriveno Oko (Epizoda 312, broj preživjelih: 41,401). Taking a Break from All Your Worries - Baltara ispituju na Galactici. Sklepani bar u hangaru broda, "Kod Joea", postaje popularan, a problemi u vezama Appolla i Dualle, te Starbuck i Andersa se nastavljaju (Epizoda 313, broj preživjelih: 41,403). The Woman King - Helo istražuje civilnog doktora i njegovo liječenje pacijenata Sagitarrona. (Epizoda 314, broj preživjelih: 41,401). A Day in the Life - Cally i Tyrol su zatvoreni u dijelu broda sa opasnom pukotinom na trupu; na godišnjicu vjenčanja, Adama se bori sa uznemirujućim sjećanjima na svoju bivšu suprugu (Epizoda 315, broj preživjelih: 41,398). Dirty Hands - prikazuje se prvi put 25. februara 2006. (Epizoda 316)Maelstrom - prikazuje se prvi put 4. marta 2006. (Epizoda 317)The Son Also Rises - prikazuje se prvi put 11. marta 2006. (Epizoda 318)Crossroads, Part 1 - prikazuje se prvi put 18. marta 2006. (Epizoda 319)Crossroads, Part 2 - prikazuje se prvi put 25. marta 2006. (Epizoda 320) Vanjski linkovi 

 Službeni sajt 
 BattlestarWiki – wiki o seriji Battlestar Galactica''

Kategorija:Battlestar Galactica
Kategorija:TV-emisije na engleskom jeziku
Kategorija:Američke TV-serije sa početkom prikazivanja 2004.
Kategorija:Američke TV-serije iz 2000-tih
Kategorija:Američke naučnofantastične serije iz 2000-tih
Kategorija:Američke dramske serije iz 2000-tih
Kategorija:Američke avanturističke serije